5.43 लाख क्षतिपूर्ति देने का कोर्ट ने दिया आदेश
कोटा|ट्रक कीटक्कर से हुई एक किसान की मौत पर कोर्ट ने 5 लाख 43 हजार 920 रुपए की क्षतिपूर्ति राशि देने के आदेश दिए हैं। कोर्ट ने यह आदेश मृतक की प|ी के क्लेम पर ट्रक चालक और मालिक तथा बीमा कंपनी को संयुक्त रूप से दिए। बनियानी (जिला कोटा) निवासी संतोष बाई ने 14 फरवरी 2013 को कोर्ट में एक्सीडेंट क्लेम पेश किया था। इसमें नवलपुरा (इंद्रगढ़) जिला बूंदी निवासी ट्रक चालक कमलेश खटीक, लाखेरी निवासी ट्रक मालिक राजेंद्र कुमार और श्रीराम जनरल इंश्योरेंस कंपनी लिमिटेड को पार्टी बनाया था। क्लेम के अनुसार 1 दिसंबर 2012 को ट्रक की टक्कर लगने से उसके पति रामकरण की 5 दिसंबर को मृत्यु हो गई। इधर, अदालत ने हमले के मामले में सोमवार को आरोपी को चार साल के कारावास की सजा साढ़े तीन हजार का जुर्माना किया है। जगपुरा निवासी रमेश बंजारा के खिलाफ आरोप था कि उसने 6 अक्टूबर 2015 को शराब पीने के लिए मना करने पर फरियादी राजेश की मां कलावती पर पत्थर से हमला कर चोटिल कर दिया था। इस मामले में अनंतपुरा पुलिस ने केस दर्ज कर आरोपी के खिलाफ चालान पेश किया था।
hin_Deva hin_Deva